# Portero (fútbol)

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

*Ista pachina ye sobre os **porters de fútbol**. Ta porters d'atros esportes se veiga portero (esporte).*
Un portero s'estira t'aturar un tiro a portería.
Destin Onka, portero d'a selección d'o Congo, atura un chut d'o debantero australiano Rubin Okotie en o Campionato d'o Mundo de Fútbol sub-20 en 2007.
Un **portero** ye o futbolista u chugador de fútbol que esfensa la portería d'o suyo equipo y tien privilechios especials adintro d'o chuego.

En ista posición se requiere de buenas reaccions asinas como rapedas decisions en l'inte t'aturar la pilota. Ye menester, ta un equipo competitivo, tener un portero efectivo en qui se pueda confiar, que lis transmita seguridat a los defensors, ta que istos puedan obrar tranquilament y efectiva.

Os porters han de vestir un uniforme diferent a la resta d'os chugadors de campo, que consta de: pantalons y camiseta, os cuals poseyen un sistema de coixinez en os codos y atras partis d'o cuerpo. Amás levan esguantes especials, os cuals s'emplegan como un accesorio de protección. Manimenos, istos tamién tienen una capa de látex situata en a palma, con a finalidat d'esmorteixer y de dar millor adherencia ta poder conseguir una millor aturata u parata.

Estar portero ye difícil dende un punto d'anvista psicolochico, ya que os porters han de saber imposar a suya voz en o terreno de chuego. Si no a comunicación con os defensors sería nula, y istos no dudarban en recriminar o gol a lo portero que muitas vegatas no puet fer cosa debant d'un buen ataque rival.

O mas notable ye que os porters son os solos chugadors que pueden tocar a pilota con as suyas mans u brazos mientres o chuego, encara que nomás adintro de l'aria de penalti. Manimenos, no pueden fer-lo si a pilota ha estato recullita d'un saque lateral u d'un pase d'un companyero con o piet u con a garra, y no puet tener a pilota en as suyas mans mientres mas de seis segundos. En o caso de que o portero pille a pilota con as mans d'un pase d'un compayero, se sinyalará un tiro libre indirecto en o mesmo puesto a on que s'haiga preso la pilota.

## Porters notables

### Millors porters d'o Sieglo XX

Os siguients chugadors fuoron trigatos os 20 millors porters d'o sieglo XX por a IFFHS:

1. Lev Yashin.
2. Gordon Banks.
3. Dino Zoff.
4. Sepp Maier.
5. Ricardo Zamora.
6. José Luis Chilavert.
7. Peter Schmeichel.
8. Peter Shilton.
9. František Plánička.
10. Amadeo Carrizo.
11. Gilmar dos Santos Neves.
12. Ladislao Mazurkiewicz.
13. Pat Jennings.
14. Ubaldo Fillol.
15. Jean-Marie Pfaff.
16. Rinat Dasaev.
17. Antonio Carbajal.
18. Gyula Grosics.
19. Ray Clemence.
20. Walter Zenga.

### Millors porters de l'anyo

A siguient ye una lista d'os porters seleccionatos por a IFFHS como lo millor de cada anyo dende 1987:

|  |  |  |
| --- | --- | --- |
| * 1987 -  Jean-Marie Pfaff.
* 1988 -  Rinat Dasaev.
* 1989 -  Walter Zenga.
* 1990 -  Walter Zenga.
* 1991 -  Walter Zenga.
* 1992 -  Peter Schmeichel.
* 1993 -  Peter Schmeichel.
* 1994 -  Michel Preud'Homme.
* 1995 -  José Luis Chilavert.
* 1996 -  Andreas Köpke.
* 1997 -  José Luis Chilavert.
* 1998 -  José Luis Chilavert.
 | * 1999 -  Oliver Kahn.
* 2000 -  Fabien Barthez.
* 2001 -  Oliver Kahn.
* 2002 -  Oliver Kahn.
* 2003 -  Gianluigi Buffon.
* 2004 -  Gianluigi Buffon.
* 2005 -  Petr Čech.
* 2006 -  Gianluigi Buffon.
* 2007 -  Gianluigi Buffon.
* 2008 -  Iker Casillas.
* 2009 -  Iker Casillas.
* 2010 -  Iker Casillas.
 | * 2011 -  Iker Casillas.
* 2012 -  Iker Casillas.
* 2013 -  Manuel Neuer.
* 2014 -  Manuel Neuer.
* 2015 -  Manuel Neuer.
* 2016 -  Manuel Neuer.
* 2017 -  Gianluigi Buffon.
* 2018 -  Thibaut Courtois
* 2019 -  Alisson
* 2020 -  Manuel Neuer
* 2021 -  Gianluigi Donnarumma
 |

## Referencias